જોકે મેચમાં પંડ્યાની શરૂઆત ખૂબ જ ખરાબ રહી હતી અને તેણે તેની પહેલી જ ઓવરમાં 22 રન આપ્યા હતા. પંડ્યા કહે છે કે, ‘સાચું કહું તો ટ્વેન્ટી 20 ફોર્મેટને હું એક અજીબ ગેમની જેમ જોઉં છું. અહીં તમારે તમારી સર્વશ્રેષ્ઠ બોલિંગ કરવાની હોય છે. મને હજી પણ યાદ છે કે, 22 રન આપ્યા બાદ પણ હું સામાન્ય હતો. જો તમે યોગ્ય લેન્થ સાથે બોલિંગ કરો અને આ પ્રકારની પીચ પર વિકેટ પ્રાપ્ત કરો તો અંતે તમે રન રોકી શકો છો. મારું ધ્યાન માત્ર યોર્કર ફેંકવાને બદલે અલગ અલગ બોલ નાખવા પર હતું, કારણ કે સારી લેન્થની સાથે બોલિંગ કરવી મહત્ત્વની છે. સામે બાઉન્ડ્રી પણ ખૂબ નાની હતી.’